गोदान दिल्ली, 2 डिसेम्बर: भारतआ ब्रह्मपुत्र दैमा सायाव अरुनाचल प्रदेशआव 10 गीगावाटनि पनबिजली बिथांखिखौ गायसन्नो यजना बानायदों। ब्रह्मपुत्र दैमानि मोनसे बाहागो सायाव चीननि गेजेरजों बान्दो बानायनायनि खौरां मोन्नायनि उनाव भारतआ बेबादि फिन्जाथाय होदों। ब्रह्मपुत्र दैमाखौ चीनआव यारलुंग 'सांगब'नि मुङै मोनथिनो मोन्नाय जायो। बेनि तिब्बतनिफ्राय ओंखारबोनानै भारतीय राइज्योफोर- अरुनाचल प्रदेश आरो आसामनि गेजेरजों बोहैलांनो बांग्लादेशसिम सौहैयो। भारतनि बिबानगिरिफोरा चीन गेजेरजों बान्दो बानायब्ला भारतीय ओन्सोलाव दै बाना लोमसाव जानो एबा दैनि खैफोदखौ सोमजिखांजानो गिदों। एलएसिआव दरनैबो हादतनि सिमनानि गेजेराव जेंना सोमजिनायनि जाहोनाव आथिखालाव दरनैबो हादतनि सोमोन्दोया मोजां जायाखै। माखासे जरखाफोरनि बादिब्ला चीननि गेजेरजों ब्रह्मपुत्रआव बान्दो बानायनायजों दरनैबो हादतफोरनि गेजेराव जेंना सोमजि बावनायनि जाहोन जानो हागौ, मानोना चीननि बान्दोआ भारतीय सिमनानि खाथियाव थागोन।